Indrek Tart

Indrek Tart (sündinud 2. mail 1946) on eesti kultuuriuurija, sotsioloog, luuletaja, bibliometrist, kirjandusteadlane ja füüsik.

Haridus
Indrek Tart õppis aastatel 1953–1954 Tallinna 22. Keskkoolis, 1954–1964 Tallinna 4. Keskkoolis ja 1964–1969 Tartu Riikliku Ülikooli füüsika-matemaatikateaduskonnas, mille lõpetas füüsikateoreetikuna (diplomitöö: "Interferents-polarisatsioonifiltrite teooria küsimusi", juhendaja professor Paul Kard). 1993. aastal kaitses ta Tallinna Pedagoogilises Instituudis teadusmagistri kraadi infoteadustes (väitekiri "Eestikeelne luuleraamat kultuuriindikaatorina Eestis ja Välis-Eestis aastail 1945–1992 (Bibliomeetriline aspekt)"), 2002. aastal doktorikraadi eesti kirjanduses Tartu Ülikoolis (väitekiri "Eestikeelne luuleraamat 1638–2000: bibliomeetrilisi ja kirjandussotsioloogilisi vaatlusi").

Töö, teadus ja looming 
Aastatel 1969–1992 töötas ta nn Lippmaa füüsikasektoris kvantkeemia vallas, püüdes välja arendada tuumamagnetresonantsis (TMR, inglise keeles NMR) olulise "keemilise nihke" (chemical shift) kvantmehaanilise arvutamise võimalusi. Edasine töö humanitaarias hõlmas nii kodanikualgatust kui ka eesti kirjanduse bibliomeetrilisi mudeleid. Nullindatest alates on ta keskendunud isiklike ja kultuuriliste alusväärtuste teooriale (S. H. Schwartzi 1992. aasta sõõrmudeli tähenduses) ning küsitlusandmestike (eriti Euroopa Sotsiaaluuringu (European Social Survey (ESS) 2002–2012)) vastavasisulisele analüüsile, keskendudes multidimensionaalse skaleerimise kõrgema-dimensionaalsetele rakendustele. 

Luuletaja, tõlkija, (kirjandus)kriitiku ja esseistina kasutab enamasti oma kirjanikunime Julius Ürt.

Indrek Tart on Eesti Kirjanike Liidu liige aastast 1991, EKL revisjonikomisjoni esimees aastast 1995. Indrek Tart oli EKL Tallinna Noorte Autorite Koondise (NAK) esimees 1978–1983. Aastatel 1977–1990 oli ta NLKP liige."Eesti Kirjarahva Leksikon. Koostanud Oskar Kruus. Tallinn, Eesti Raammat 1995, lk. 690. Ta on mitmete rahvusvaheliste organisatsioonide liige: International Sociological Association (ISA), European Sociological Association (ESA), International Comparative Literature Association (ICLA), International Network for Social Science Network Analysis (INSNA), samuti osaleb ta Eesti Kirjanduse Seltsi, Eesti Sotsioloogide Liidu, Eesti Võrdleva Kirjandusteaduse Assotsiatsiooni ja Eesti Statistika Seltsi tegevuses.
pisi|Indrek Tart esinemas kirjandusfestivalil HeadRead.Foto: Ave Maria Mõistlik, 2. juuni 2012

Töökäik
1961–1964 Tallinna Peapostkontori postiljon
1969–1980 ENSV TA Küberneetika Instituudi vaneminsener
1980–1992 TA Keemilise ja Bioloogilise Füüsika Instituudi vaneminsener
1992–1995 Tallinna Pedagoogilise Instituudi süsteemianalüütik
1995–2002 Tallinna Pedagoogilise Ülikooli Nüüdiskultuuri uurimiskeskuse teadur
2002–2005 Tallinna Pedagoogilise Ülikooli Nüüdiskultuuri uurimiskeskuse vanemteadur
2005–2015 Tallinna Ülikooli Nüüdiskultuuri uurimiskeskuse vanemteadur
2016–... pensionär

Teosed
"Haljendav ruumala" (luulekogu 1981)
"Tõdemik" (luulekogu 2016)
"James Ragan Valitud Luuletused. Selected Poems (inglise keelest tõlkinud Andres Ehin ja Julius Ürt) (2005)
"Eestikeelne luuleraamat 1851–1995: bibliomeetriline vaatepunkt" (1997)
"Eestikeelne luuleraamat 1638–2000: bibliomeetrilisi ja kirjandussotsioloogilisi vaatlusi" (2002)
"Aarelaid-Tart, Aili; Tart, Indrek (2008). Revolutsioonid väärtusmaailmade teisendajatena. Acta Historica Tallinnensia, 12, 103 – 119" (artikkel)
"Tart, Indrek (2009). Can Physics Save Social Sciences? Studies of Transition States and Societies, 1(1), 92 – 96." (artikkel)
"Basic Human Values in Estonia and Baltic Sea Countries" (2011) (toimetaja ja autor)
"Tart, Indrek; Sõmer, Marko; Lilleoja, Laur (2012). Alusväärtused Eestis teise laine perioodil. Aarelaid-Tart, Aili; Kannike, Anu (Toim.). Nullindate kultuur I: teise laine tulemine (44–70). Tartu: Tartu Ülikooli Kirjastus" (artikkel)
"Raudsepp, Maaris; Tart, Indrek; Heinla, Eda (2013). Continuity and change of value profiles in 1985–2008. Allaste, A.-A. (Toim.). Back in the West: Changes and Continuities of Lifestyles in Transition Societies (53–74). Peter Lang Publishers House" (artikkel)
Paavo Haavikko. Kogutud luuletused. (2021) (üks tõlkijatest)

Isiklikku
Tema abikaasa oli Aili Aarelaid-Tart.

Viited

Välislingid

Kategooria:Eesti kirjandusteadlased
Kategooria:Eesti sotsioloogid
Kategooria:Eesti kultuuriuurijad
Kategooria:Eesti füüsikud
Kategooria:Eesti luuletajad
Kategooria:Tallinna Kristiine Gümnaasiumi vilistlased
Kategooria:Tartu Ülikooli füüsika-keemiateaduskonna vilistlased‎
Kategooria:Tallinna Ülikooli vilistlased
Kategooria:Sündinud 1946